Literatura i un taller sobre el món microscòpic: activitats d’Alumni UV en febrer

## Literatura i un taller sobre el món microscòpic: activitats d’Alumni UV en febrer

Alumni UV, el col·lectiu d’amics i antics alumnes de la Universitat de València, presenta aquest mes una programació d’activitats que inclou el Club de Lectura en castellà QUIJOTE, el Club de Lectura en valencià TIRANT i un taller de microorganismes al Museu d’Història Natural UV, proposta dins del programa obert al públic i d’accés gratuït Alumni Comparteix.

Alumni UV arranca el mes de **febrer** amb una nova cita amb el **Club de Lectura QUIJOTE**aquest dimarts, dia 6. El grup analitzarà la novel·la ‘Los reyes de la casa’, de **Delphine De Vigan**, una obra colpidora sobre els perills de la sobreexposició en xarxes, l'explotació infantil i la falsa felicitat.

Continuant amb la programació literària, la cita bimensual amb el **Club de Lectura TIRANT** abordarà dilluns 12 el debat i la reflexió al voltant del llibre de **Vicent Usó** ‘Les veus i la boira’, Premi Alfons el Magnànim València de Narrativa, que recorre els darrers setanta anys del segle xx a partir d’algunes veus que en van ser protagonistes.

Tots dos clubs de lectura es reuniran a la **Sala Gonzalo Montiel del Centre Cultural La Nau UV** en el seu horari habitual, a les 18 hores.

Per tancar les propostes del mes, i després de la bona acollida de la primera edició, Alumni UV ha organitzat un **taller de microorganismes** al Museu d’Història Natural de la Universitat de València, de participació oberta i amb caràcter totalment gratuït, en el marc del programa d’activitats **Alumni Comparteix**. Al costat de la directora del Museu, **Anna García Forner,** ofereix un viatge cap al món microscòpic el pròxim dia 21 (dimecres), a les 16:30 hores.

**Taller sobre microorganismes al Museu d’Història Natural UV**

En el taller, les persones participants coneixeran el món microscòpic amb la utilització de lupes i microscopis. Amb diverses mostres d’arena de les costes valencianes, s’identificaran els organismes que viuen en elles amb la finalitat de reconéixer-los i classificar-los, aprenent a valorar la qualitat de les platges segons la diversitat dels organismes que habiten en la seua arena.

Així mateix, s’introduiran nocions de **Micropaleontologia** com una branca de la **Paleontologia**, on els microfòssils són fonamentals per a l’estudi del passat i del present.

De la mateixa manera, a partir de l’anàlisi de les diferents mostres d’arena les persones assistents s’aproximaran a la relació entre contaminació i disminució de la diversitat, al mateix temps que s’aborden conceptes com són ecologia, sostenibilitat o la pròpia contaminació.

El taller es desenvoluparà íntegrament al Museu d’Història Natural, al Campus de Burjassot-Paterna, de 16:30 a 18:30 hores. Requereix inscripció prèvia, gratuïta, disponible en aquest enllaç: <https://go.uv.es/084ZJ9x>.

**El Museu d’Història Natural** **UV** s’origina amb la idea de reunir en un únic espai els elements més rellevants de les 32 col·leccions científiques de la Universitat de València, amb centenars de milers d’exemplars. A més, el Museu es converteix en un espai d’investigació i formació per a la comunitat universitària i el públic en general, amb col·leccions de Paleontologia, Zoologia, Geologia i Botànica, així com també conserva una important col·lecció d’Instruments Científics.

La seua directora és la professora **Anna García Forner**, membre d’Alumni des dels seus inicis. És llicenciada en Ciències Biològiques per la Universitat de València en 1988, i doctora en l’especialitat de Paleontologia. Ha participat en diverses exposicions com a organitzadora i comissària, tant dins de la Universitat de València com en altres seus, entre les quals destaca ‘Els nostres Dinosaures’, actualment al Museu Príncep Felip de la Ciutat de les Arts i les Ciències.

Arxivat en:
Fundació General UV
, Alumni UV

## Altres Notícies

Les XIV Jornades de Còmic de València tornen aquest cap de setmana a La Nau de la Universitat de València

El Centre Cultural La Nau acull les Jornades d’Il·lustració de València (JIV) amb l’art urbà com a protagonista

Més d’una desena d’exposicions i el còmic Pepiu de Castellar, entre les propostes de ‘Cultura als Campus’ de la UV per a març

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar